સુરેન્દ્રનગર પાલિકા દ્વારા લોકોની સુવિધા વધે અને શહેરના મુખ્ય રસ્તાઓ પર ટ્રાફિકનું ભારણ હળવુ થાય તે માટે સુરેન્દ્રનગર મોચીબજારથી આર્ટસ કોલેજ તરફ જવા આવવા રિવરફ્રન્ટ રસ્તો બનાવવામાં આવ્યો છે. પરંતુ આ રીવરફ્રન્ટના સોનાપુરી સ્મશાનથી મોચી બજાર તરફ જવા સુધીના રસ્તામાં અમુક સ્થાનિક શખ્સો દ્વારા બમ્પ બનાવી નાંખવામાં આવતા લોકો પરેશાન થઇ ગયા છે. આ કાચા બમ્પ ઢંગધડા વગરના હોઇ અહીંથી પસાર થતા નાના ફોરવ્હીલ વાહનો ખોટકાઇ જતા અને નીચેનો ભાગ બમ્પ સાથે અથડાતો હોવાથી નુકશાની થતી હોવાની બુમરાડો ઉઠી છે. આથી આ અજાણ્યા શખ્સોને ઝડપી પાડી કડક કાર્યવાહી કરવા લોકમાંગ ઉઠી છે.